Mis ongi õieti kätte saadud Eesti Kirjameeste Seltsi otsesel tegevus­alal? Paljukese on suutnud selts õige abistada näit. Hurta ta vanavara kor­jamisel?! Kas ta ajuti koguni ei pidurdandki Hurda tegevust, ja kas ei saanud vanavara kogumine täie hoo kätte alles sellisest  "abistajast" vabane­mise järele! Ja ometi on just rahvaluule kogumine see ala, millel seltsi tee­ned kõige suuremad. Paljukese on neid raamatuid, mida on kirjastand Eesti Kirjameeste Selts, paljukese on ta annud stipendiume uurimisteks või teisiti silmnähtavalt soodustand teaduslikku, kas või rahvavalgustuslikkugi tegevust?